ועדת הכספים, כנסת 20, פרוטוקול מספר 683, 2017-03-27 11:55

משה גפני: אני עובר לנושא הבא.

משה גפני: מי נמצא כאן מהאוצר?

משה גפני: מי נמצא מהאוצר?

משה גפני: אני לא מקיים את הדיון.

<קריאות: - - -

משה גפני: אדוני המנכ"ל - - -

<שגית אפיק: ערן ניצן מסתובב פה.

משה גפני: אפשר להתקשר אליו שיבוא?

איתן ברושי: הוא היה פה אבל הלך.

משה גפני: אז אני לא מקיים על זה דיון.

איתן ברושי: רגע, אולי הוא פה.

משה גפני: בסדר, תבררי אם הוא נמצא.

משה גפני: משרד האוצר משניא את שירותי הדת על - - -

<קריאות: - - -

משה גפני: רבותיי, די כבר.

משה גפני: משרד האוצר משניא את שירותי הדת על הרשויות המקומיות, פשוט משניא אותם.

משה גפני: דיברנו כבר לפני חמש שנים על זה שההעברה של הרשויות המקומיות לשירותי הדת תהיה כמו בחינוך, כמו ברווחה, כמו בתחבורה, ולא שייתנו 60\40, או כמו שעכשיו, לפי הקריטריונים, 75\25, שזה בדיוק הפוך ממה שבחינוך.

משה גפני: זאת אומרת, ראש רשות יודע שבחינוך הוא צריך לתת רק 25%, בתחבורה הוא צריך לתת לפעמים רק 10%, ברווחה 25%, אבל בשירותי דת הוא צריך לתת 75%.

משה גפני: ואז באים אליו ואומרים לו שיש בעיות דתיות, הוא אומר "מה, אני נותן 75% לשירותי דת".

משה גפני: התחייבו לי ממשרד האוצר שהם ישנו את זה ויעשו את אותם אחוזי השתתפות של השירותים האחרים.

דוד ביטן: אבל למה באמצע השנה?

משה גפני: איזה אמצע השנה?

משה גפני: אני מדבר איתם כבר חמש שנים.

<קריאה: אתם כל כך מנותקים.

<קריאה: התקציב כבר אושר, אני לא יודע איך אפשר לחייב אותנו.

<קריאה: כבר חמש שנים אתה אומר להם את זה והם ממשיכים.

<קריאה: אז אל תאשר להם.

דוד ביטן: גפני, התקציב כבר אושר ברשויות, אז מה הבעיה?

משה גפני: דוד, אתה מבין מה שקורה?

משה גפני: חמש שנים מביאים לי אמות מידה לקריטריונים - - -

דוד ביטן: אבל איך הרשויות יתקנו את זה עכשיו?

דוד ביטן: הרי התקציב כבר אושר.

אורן אסף חזן: אתה יכול רק עתידי אולי.

<קריאה: ההפך, הרשויות ירוויחו מזה.

<קריאות: לא, הרשויות מפסידות מזה, איזה רווח יש לרשויות?

<קריאות: אנחנו רק מפסידים.

משה גפני: אני אוציא החוצה.

דוד ביטן: אנחנו לא נגד, אבל באמצע שנה זה קצת בעיה.

משה גפני: דוד, המצב הוא כזה: בחינוך הממשלה נותנת 75% והרשות המקומית 25%, בדברים שיש השתתפות.

משה גפני: בשירותי הדת זה בדיוק הפוך – הרשות צריכה לתת 75% והממשלה 25%.

משה גפני: הממשלה לא דואגת לשירותי הדת, הם רוצים שהרשויות המקומיות ידאגו לשירותי הדת.

משה גפני: ביקשתי כבר לפני חמש שנים, והאוצר התחייב, שהרשויות ייתנו פחות והממשלה תיתן יותר.

דוד ביטן: ואם הם נותנים פחות אז מה הבעיה - - -

<קריאות: אבל הבעיה הפוכה עכשיו - - -

<קריאה: מי נותן היום 30%?

<קריאה: מבקשים שייתנו 50%.

<קריאה: מאיפה?

<קריאות: - - -

<פיני קבלו: מר גפני, אני מלווה את הוועדה חמש שנים, ואתה צודק.

<פיני קבלו: כל פעם אתה אומר להם שזו פעם אחרונה אבל הם ממשיכים בשיטה.

<פיני קבלו: לכן אני חושב שהגיע הזמן להפסיק להעביר להם, לעצור את זה.

משה גפני: אבל אתה יודע מה יקרה אם לא נאשר?

משה גפני: אם לא נאשר יהיה 60\40 בכל המקומות.

דוד ביטן: מה הבעיה?

דוד ביטן: יביאו לנו עוד העברות, לא נאשר אותן.

<פיני קבלו: לעיר כמו בית שאן זה עוד 300,000 שקל, מאיפה היא תיקח את התקציב הזה?

דוד ביטן: אנחנו, המפתח שלנו על השיבר הוא יותר גדול מהם.

דוד ביטן: אם אנחנו לא נאשר להם אז הם יהיו חייבים - - -

בצלאל סמוטריץ': מאיפה היה הכסף בשנה שעברה?

<קריאה: המדינה נתנה יותר כסף.

בצלאל סמוטריץ': אז בעצם המדינה עכשיו רוצה לתת יותר - - -

משה גפני: לא, המדינה נותנת פחות והרשויות נותנות יותר.

משה גפני: פשוט מאוד.

בצלאל סמוטריץ': שאלה אחת: למה?

בצלאל סמוטריץ': שאלה שנייה: למה זה בא עכשיו ולא בתחילת השנה בתקציב?

משה גפני: בגלל שזה אמות מידה, זה אמות.

משה גפני: .. עודד, בבקשה.

משה גפני: מנכ"ל המשרד לשירותי דת, עודד פלוס, בבקשה.

<עודד פלוס: אני רוצה להתייחס לשאלה של היושב-ראש ואחרי זה לשאלה של חבר הכנסת סמוטריץ.

<עודד פלוס: האינטרס של המשרד שלנו הוא שתקציב המועצות הדתיות יגדל.

<עודד פלוס: אני חייב לומר שהתמהיל, החלוקה, בינינו לבין הרשויות הוא שאלה שהיושב-ראש אכן מעלה כל שנה, שאלה שמופנית לאוצר, ואני הייתי מאוד רוצה שאם האוצר מוכן לתת תוספת תקציב, התקציב הזה ילך למועצות דתיות ולא לרשויות המקומיות.

<עודד פלוס: כלומר, לא לשנות את הדיפרנציאציה בינינו לבין הרשויות המקומיות, אלא שהמועצות הדתיות ייהנו מתקציב יותר גבוה, כדי שהן יוכלו לעשות פעילויות מעבר לתשלום שכר.

<עודד פלוס: עכשיו לשאלה של חבר הכנסת סמוטריץ.

<עודד פלוס: לפי החוק - - -

משה גפני: בסוף אנחנו גם אוכלים את הדגים הסרוחים וגם עפים מהעיר.

משה גפני: תוספת אתה לא מקבל, ואתה גם מסתכסך עם הרשויות.

משה גפני: זה המצב.

<עודד פלוס: מבחינת החוק, אנחנו אמורים לאשר את אמות המידה 90 יום לאחר תחילת שנת התקציב.

<עודד פלוס: זה החוק.

<עודד פלוס: ולכן אנחנו באים עכשיו - - -

דוד ביטן: צריך לתקן את החוק, הוא לא הגיוני.

דוד ביטן: בנובמבר אתה צריך לאשר את זה.

דוד אזולאי: אבל אני כבר אישרתי תקציב ל-2017.

דוד אזולאי: מה אני עושה במקרה כזה?

משה גפני: עוד מילה אחת ואתה בחוץ, מספיק כבר.

דוד אזולאי: כבוד היושב-ראש, אני הגעתי ממטולה ואני רוצה להשמיע דברים.

משה גפני: אתה לא תדבר בלי רשות ממני.

דוד אזולאי: אני הגעתי מהקצה של המדינה ואני רוצה להשמיע דברים.

משה גפני: אתה תדבר רק אם אני אתן לך רשות, ואם לא, אני מבקש ממך לא להתערב.

משה גפני: עודד, בבקשה.

<עודד פלוס: אני אוסיף עוד נקודה.

<עודד פלוס: כשאנחנו בונים את אמות המידה אנחנו מקבלים נתונים שמתקבלים בסוף שנה.

<עודד פלוס: נתוני פנסיה, נתוני סוציו וכל הדברים האלה, אלה נתונים שאנחנו מקבלים בסוף השנה.

<עודד פלוס: ואז בתקופה שבין 1 בינואר עד היום אנחנו אוספים את כל הנתונים - - -

אורן אסף חזן: יש פה משהו דפוק בחלוקה של התקציב שלהם, משהו לא הגיוני.

אורן אסף חזן: אחרי שמאשרים תקציב לבוא ולהגיד להם - - -

<עודד פלוס: חבר הכנסת חזן, אני רוצה להשיב לך.

<עודד פלוס: בגדול, אין כמעט שינויים בין שנה לשנה.

<עודד פלוס: דיבר פה ראש המועצה של מטולה - - -

<קריאה: מיליון ושבעת-אלפים - - -

משה גפני: לא להפריע.

<עודד פלוס: ההבדל הוא 89,000 שקל.

דוד אזולאי: 100,000 שקל.

דוד אזולאי: תוספת של 12 מיליון שקל זה כל התקציב.

<עודד פלוס: אני יכול להשיב?

משה גפני: אני מבקש שתצא החוצה.

דוד אזולאי: למה?

משה גפני: בגלל שאתה לא תדבר בלי רשות.

דוד אזולאי: אני הגבתי למה שהוא אמר.

אורן אסף חזן: גפני, הוא איש טוב - - -

סתיו שפיר: זה חשוב לשמוע את הדברים שלו.

משה גפני: אבל עם כל הכבוד, מה זה הדבר הזה?

משה גפני: איזו התנהגות זאת?

משה גפני: מספיק כבר.

משה גפני: עודד, בבקשה.

<עודד פלוס: עוד מילה.

<עודד פלוס: בתור אחד שהיה 22 שנים ברשויות המקומיות אני יודע שלכל רשות מקומית יש אי-ודאות תקציבית לאורך כל השנה, ולקראת סוף השנה או באמצע השנה עושים כל מיני התאמות תקציביות: יש קריאת ארנונה שלא צפו, יש העברות שלא קיבלו, ועוד המון - - -

דוד ביטן: אבל לא בערים קטנות.

דוד ביטן: בערים קטנות זו בעיה.

<עודד פלוס: גם ערים קטנות, כולם עושים שינויים.

דוד ביטן: אבל בעיר קטנה אתה משית עליה שינוי גדול מבחינתה.

דוד ביטן: תראה, בראשון לציון אין בעיה, לא זה מה ש - - -

משה גפני: ראש מועצת מטולה, רצית לדבר?

משה גפני: בבקשה, דקה אחת ואז אני הולך לנעול את הישיבה.

משה גפני: די, שבעתי מכל השטויות האלה.

דוד אזולאי: אני הגעתי מהקצה של המדינה - - -

משה גפני: הקצה של המדינה זה לא נורא, כי זה מקום מאוד יפה.

דוד אזולאי: למי שלא מכיר, מטולה זו המושבה הצפונית ביותר במדינת ישראל.

דוד אזולאי: אני רוצה לומר שבשנתיים האחרונות אני נמצא בתכנית הבראה, עם עול כלכלי מאוד קשה.

דוד אזולאי: אני מעביר 240,000 שקל למועצה הדתית, ופתאום באמצע השנה באים ואומרים לך "בוא תעביר עוד 100,000 שקל".

דוד אזולאי: מאיפה?

דוד אזולאי: אני כראש מועצה מפריש 50% מהשכר שלי, 350,000 שקל, לקופה הציבורית.

דוד אזולאי: כל שנה אני עושה את זה.

דוד אזולאי: ופתאום קמים משום מקום, אתמול אני מקבל אימייל, "תגיע דחוף" – זה פשוט לא ייאמן.

דוד אזולאי: לא ייאמן מה שקורה פה.

משה גפני: תודה רבה.

משה גפני: רבותיי, אני מסיים את הדיון.

משה גפני: אני לא הולך לאשר את זה; נציג האוצר לא פה, מסתובב במסדרון.

משה גפני: לא מאשר את זה.

משה גפני: יהיה 60\40.

משה גפני: אם אני אקיים דיון בשבוע הבא - - -

<קריאה: יש רשויות שמשלמות 30 - - -

משה גפני: לא מעניין אותי, אין דיון על זה, אנחנו עוברים לסעיף הבא.

משה גפני: רבותיי, יש בקשה לרביזיה של חברת הכנסת סתיו שפיר.

משה גפני: מי בעד אישור הרביזיה של סתיו?

<טמיר כהן: לפניות 5 ו-6.

משה גפני: מי בעד אישור הרביזיה?

משה גפני: מי נגד?

משה גפני: בעד אישור הרביזיה – מיעוט

משה גפני: הרביזיה של חברת הכנסת סתיו שפיר לפניות מס' 5 ו-6 לא נתקבלה.

משה גפני: הרביזיה לא התקבלה.